Hanuka

Hanuka o Hanukkah (hebreo: חֲנֻכָּה, communmente scripte חנוכה, pronounciate χanuˈka in hebreo, χanukə o χanikə in Yiddish; alsi transliterate in le romanisationes Chanukah e Ḥanukah) es un festa judee commemorante le rededication del Templo Secunde in Jerusalem al tempore del revolta del Maccabeos contra le Imperio Seleucide.

Hanuka es observate durante octo noctes e dies, comenciante in le 25e die del mense de kislev in le calendario lunar hebree, que in annos differente del calendario solar commun pote occurrer ab le dies de novembre usque quasi le fin de decembre. Illo es alsi cognoscite como le Festa de Lumines e le Festa de Dedication.

Le festival es observate per accender le lumines, communmente in un candelabro unic de nove brancas, le hanukia (alsi appellate le "menora de hanuka"), que ha octo brancas similar e un branca que es visualmente distincte. Le lumine additional, con le qual le altere octo candelas (o lampas de oleo) son ignite, es appellate le shamash (hebreo: שמש, "attendente") e ha un situation distincte, usualmente super o sub le alteres. Le shamash e un del octo altere lumines son accendite le prime nocte, con un lumine additional addite in cata nocte del festa, culminante in le nocte final quando tote le lumines son accendite.

Altere festivitates e traditiones include dar donos, luder dreidel, e mangiar le tortas de patella appellate latkes

Categoria:Dies feriate

Categoria:Judaismo